U Z N E S E N I E
z rokovania obecného zastupiteľstva v Margecanoch konaného dňa 14.6.2013

Uznesenie číslo: 19
Obecné zastupiteľstvo 

A. B e r i e   n a   v e d o m i e 
1. kontrolu uznesenia  zo zasadnutia OZ dňa 14.5.2013.
2. plnenie rozpočtu obce za rok 2012.
3. správu nezávislého audítora o overení ročnej účtovnej závierky  a konsolidovanej účtovnej závierky k 31.12.2012.
4. správu audítora k súladu individuálnej účtovnej závierky obce  za rok 2012 s výročnou správou. 
5. stanovisko hlavného kontrolóra obce k záverečnému účtu obce za rok 2012.

B. S c h v a ľ u j e
1. celoročné hospodárenie obce za rok 2012 bez výhrad.
2. záverečný účet obce za rok 2012.
3. použitie prebytku rozpočtu  obce za rok 2012  vo výške 39 850,71 €  zisteného podľa § 15 ods. 1 zákona 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , na tvorbu  rezervného fondu.
4. rozpočtové opatrenie č.2.
5. Sadzobník cien k VZN o úhradách za poskytované služby.
6. dodatok č. 1 k  VZN o nakladaní s komunálnymi odpadmi a drobnými stavebnými odpadmi na území obce.
7. mesačný plat starostu obce  vypočítaný podľa ustanovení § 3 a § 4 ods. 1 , t.j. 1,98 násobok priemernej mesačnej mzdy v národnom hospodárstve vyčíslenej na základe údajov Štatistického úradu SR za predchádzajúci kalendárny rok, zvýšený o 41,6 % podľa § 4 ods. 2 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov s účinnosťou od 1.6.2013.
8. zakúpenie vecného daru pre Slovenský rybársky zväz MO Gelnica z kapitoly poslanci vo výške 30 € v zmysle žiadosti č.338/2013 zo dňa 15.5.2013.
9. plán kontrolnej činnosti hlavného kontrolóra obce na II. polrok 2013
10. schvaľuje 5% spolufinancovanie  projektu t. j . 365 € v zmysle výzvy číslo I.SKR 2013 na predkladanie žiadosti o poskytnutie dotácie zo ŠR prostredníctvom rozpočtovej kapitoly MV SR na podporu odbornej prípravy, preventívnovýchovnej a odbornej výcvikovej činnosti subjektov pôsobiacich pri záchrane života, zdravia, majetku a životného prostredia na úseku integrovaného záchranného systému.
11. schvaľuje 5% spolufinancovanie  projektu t. j .1 765 € v zmysle výzvy číslo II.SKR 2013 na predkladanie žiadosti o poskytnutie dotácie zo ŠR prostredníctvom rozpočtovej kapitoly MV SR na podporu zlepšenia materiálno – technického zabezpečenia  a činností pri záchrane života, zdravia, majetku a životného prostredia na úseku integrovaného záchranného systému.

C. P r e r o k o v a l o 
1. plat starostu obce v zmysle § 4 ods. 4 zákona č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov.

D. P o v e r u j e 
1. starostu obce podpísaním zmluvy medzi Obcou Margecany a firmou  DOM-OV Slovensko s.r.o. Košice o prevode stavby – piatich parkovacích miest do majetku obce bezodplatne.  
2. poslancov zabezpečením podpísania ,,Dohody o kompostovaní vlastného biologicky rozložiteľného komunálneho odpadu ,, medzi občanmi a  Obcou Margecany v termíne do 15.7.2013.

E. S ú h l a s í 
1. so zriadením 5 parkovacích miest v zmysle žiadosti č.298/2013 zo dňa 22.4.2013 žiadateľa DOM-OV Slovensko ,s.r.o. Košice, na parcele registra C - KN číslo 7/51, druh pozemku ostatné plochy, k. ú. Margecany, vo vlastníctve Obce Margecany, s podmienkou podpísania zmluvy medzi obcou a zhotoviteľom o prevode stavby – piatich parkovacích miest do majetku obce bezodplatne.  
2. s vydaním písomného súhlasu Obce Margecany ako vlastníka budovy s. č. 135 ,,bývalej materskej škôlky,, postavenej na parcele registra C – KN č. 98  a ako vlastníka pozemkov registra C –KN, parc. č. 98, zastavané plochy a nádvoria, parc. č. 99/1, ostatné plochy a parc. č. 736, zastavané plochy, parc. č. 744, zastavané plochy a pozemkov registra E - KN , parc. č. 70062/202, ostatné plochy, C-KN 728/1, zastavané plochy a nádvoria, C-KN 128/3, zastavané plochy a nádvoria, E-KN č. 70076/2, zastavané plochy a nádvoria v k. ú. Margecany, s vydaním územného rozhodnutia o umiestnení stavby „Nadstavba 13 BJ Margecany“ vrátane technickej vybavenosti – vodovodná, kanalizačná a elektrická prípojka, preložka NN kábla, miestna komunikácia vrátane parkovacích a spevnených plôch, verejnej kanalizácie pre stavebníka BD plus s.r.o., Maurerova 11, 05342 Krompachy.

F. Z a m i e t a
1.  žiadosť č.212/2013 zo dňa 12.3.2013 žiadateľky Mgr. Lenky Janusovej, bytom Železničná 23 Margecany, o prenájom priestorov – bývalého školského bytu – v ZŠ s MŠ v Margecanoch na zriadenie Detských jasieľ – Lyšiačik. Prenájom priestorov nie je možný z dôvodu, že požadované priestory sú viazané dohodou medzi ZŠ s MŠ a ÚPSVR Spišská Nová Ves  na zriadenie chráneného pracoviska.

G. R u š í 
1. uznesenie č.17/2013/D-1 zo dňa 19.3.2013 vo veci súhlasu vydania územného rozhodnutia o umiestnení stavby pre stavebníka BD plus s.r.o., Maurerova 11, 05342 Krompachy.

	Ing. Igor Petrik
                                                                     starosta obce